ai4bharat/Pralekha huggingface dataset:
ప్రధాన మంత్రి కార్యాలయం
ఠాణే ను , దివా ను కలిపే రైల్ వే లైనుల ను ఫిబ్రవరి 18న దేశ ప్రజల కు అంకితం చేయనున్న ప్రధానమంత్రి
ముంబయి సబ్ అర్బన్ రైల్ వే కు చెందిన సబ్ అర్బన్ రైళ్ళ కు కూడా ప్రధాన మంత్రి జెండా ను చూపి వాటిని ఆరంభించనున్నారు
దాదాపు గా 620 కోట్ల రూపాయల ఖర్చు తో నిర్మాణం జరిగిన ఈ అదనపు రైల్వే లైను లు సబ్ అర్బన్ రైలు రాకపోకల లో దూర ప్రాంత రైళ్ళ రాకపోకల లో ఏర్పడుతున్నఅంతరాయాన్ని చాలా వరకు తొలగించనున్నాయి
36 కొత్త సబ్ అర్బన్ రైలుబండ్ల ను ప్రారంభించడానికికూడా ఈ పట్టాలు తోడ్పడనున్నాయి
ఠాణే ను, దివా ను కలిపే రెండు అదనపు రైల్ వే లైన్ లను ప్రధాన మంత్రి శ్రీ నరేంద్ర మోదీ 2022వ సంవత్సరం ఫిబ్రవరి 18వ తేదీ న సాయంత్రం పూట 4 గంటల 30 నిమిషాల కు వీడియో కాన్ఫరెన్స్ మాధ్యమం ద్వారా దేశ ప్రజల కు అంకితం చేయనున్నారు. ముంబయి సబ్ అర్బన్ రైల్ వే కు చెందిన రెండు కొత్త సబ్ అర్బన్ రైళ్ళ కు కూడా ఆయన ప్రారంభ సూచక జెండా ను చూపనున్నారు. ఈ కార్యక్రమం ముగిసిన తరువాత ఇదే సందర్భం లో ఆయన ప్రసంగిస్తారు.
సెంట్రల్ రైల్ వే లో కళ్యాణ్ ఒక ప్రధానమైన జంక్షన్ గా ఉంది. దేశం లో ఉత్తరం వైపు నుంచి మరియు దక్షిణం వైపు నుంచి వచ్చే ట్రాఫిక్ కళ్యాణ్ లో కలుసుకొంటుంది. మరి తరువాత సిఎస్ఎమ్ టి  వైపునకు సాగిపోతుంది. కళ్యాణ్ కు మరియు సిఎస్ఎమ్ టి కి మధ్య నాలుగు రైలు మార్గాలు ఉండగా వాటిలో రెండు మార్గాల ను మెల్లగా సాగుతూ పోయే లోకల్ రైళ్ళ కోసం వినియోగిస్తుండగా, మిగిలిన రెండు రైలు మార్గాల ను వేగం గా వెళ్ళే లోకల్, మెయిల్ ఎక్స్ ప్రెస్, ఇంకా సరకుల రవాణా రైలుబండ్ల కు వినియోగించడం జరుగుతోంది. సబ్ అర్బన్ రైళ్ళ ను మరియు దూర ప్రాంత రైళ్ళ ను వేరు చేయడం కోసం రెండు అదనపు రైలు మార్గాల నిర్మాణాని కి ప్రణాళిక ను సిద్ధం చేయడమైంది.
ఠాణే ను, దివా ను కలిపే రెండు అదనపు రైలు లైన్ లను దాదాపు గా 620 కోట్ల రూపాయల ఖర్చు తో నిర్మించడమైంది. దీనిలో 1.4 కిలో మీటర్ ల పొడవైన రైలు ఫ్లయ్ ఓవర్, మూడు పెద్ద వంతెన లు, 21 చిన్న వంతెన లు భాగం గా ఉన్నాయి. ఈ లైన్ లు ముంబయి లో సబ్ అర్బన్ రైళ్ళ రాకపోకల తో పాటు దూర ప్రాంత రైలుబండ్ల రాకపోకల లో ఏర్పరుస్తున్న అంతరాయాన్ని చాలా వరకు తగ్గించ గలుగుతాయి. ఈ రైలు మార్గాల తో నగరం లో 36 కొత్త సబ్ అర్బన్ రైలుబండ్ల ను కూడా నడిపేందుకు వీలవుతుంది.
వ్యవసాయ మంత్రిత్వ శాఖ
వ్యవసాయ రంగం లో మరియు సంబంధం గల రంగాలలో సహకారం కోసం భారతదేశం మరియు చిలీ కి మధ్య ఎమ్ఒయు పై సంతాల కు ఆమోదం తెలిపినమంత్రిమండలి
వ్యవసాయ రంగం లో, దానితో సంబంధం గల రంగాల లో సహకారాని కి గాను భారతదేశ గణతంత్ర ప్రభుత్వం మరియు చిలీ గణతంత్ర ప్రభుత్వాని కి మధ్య అవగాహన పూర్వక ఒప్పంద పత్రం  పై సంతకాలు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదాన్ని ఇచ్చింది.
ఈ ఎమ్ఒయు వ్యవసాయ రంగం లోను, దానితో సంబంధం గల రంగాల లోను సహకారాని కి బాట ను వేస్తుంది. సహకారాని కి ఉద్దేశించిన ప్రధాన రంగాల లో ఆధునిక వ్యవసాయం అభివృద్ధి కై అనుసరించవలసిన వ్యావసాయిక విధానాలు, సేంద్రియ ఉత్పత్తుల ద్వైపాక్షిక వ్యాపారాని కి మార్గాన్ని సుగమం చేసే సేంద్రియ వ్యవసాయం లతో పాటుగా ఉభయ దేశాల లో సేంద్రియ ఉత్పత్తి ని అభివృద్ధి పరచేందుకు ఉద్దేశించిన విధానాల ను పరస్పరం ఇచ్చిపుచ్చుకోవడాన్ని ప్రోత్సహించడం, భారతదేశ సంస్థల కు మరియు చిలీ కి చెందిన సంస్థల కు మధ్య వ్యవసాయ రంగం లో నూతన ఆవిష్కరణ లను ప్రోత్సహించడం కోసం భాగస్వామ్యాల ను నెలకొల్పుకోవడాని కి విజ్ఞాన శాస్త్రాన్ని వినియోగించడం మరియు ఉమ్మడి సవాళ్ళ ను ఎదుర్కోవడాని కి సమన్వయాన్ని ఏర్పరచుకోవడం వంటివి ఉన్నాయి.
ఎమ్ఒయు లో భాగం గా, ఒక చిలీ-ఇండియా ఎగ్రీకల్చరల్ వర్కింగ్ గ్రూపు ను ఏర్పాటు చేయడం జరుగుతుంది. ఈ కార్యాచరణ బృందం ఎమ్ఒయు యొక్క అమలు సంబంధి పర్యవేక్షణ బాధ్యత ను, సమీక్ష బాధ్యత ను మరియు నిర్ధారణ బాధ్యత ను స్వీకరిస్తుంది. దీనికి తోడు తరచు గా  సందేశాల ను ప్రసారం చేస్తూ మరి సమన్వయాని కి కూడాను పూచీ పడుతుంది.
వ్యవసాయ సంబంధి కార్యాచరణ బృందం యొక్క సమావేశాల ను ఏడాది కి ఒకసారి వంతున అటు చిలీ లో, ఇటు భారతదేశం లో నిర్వహించడం జరుగుతుంది. ఎమ్ఒయు తత్సంబంధి పత్రం పైన సంతకాలు కావడం తో అమలు లోకి వచ్చి అయిదు సంవత్సరాల కాలం పాటు వర్తింపు లో ఉంటుంది. ఆ తరువాత దీనిని ఆటోమేటిక్ గా మరొక అయిదు సంవత్సరాల కాలాని కి పునరుద్ధరణ కు పాత్రమవుతుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్ ఉపశమన సాయంపై తాజా సమాచారం
ప్రపంచ దేశాల నుంచి అందుతున్న సాయాన్ని కేంద్ర ప్రభుత్వం విభజించి; కొవిడ్ నిర్వహణ కోసం రాష్ట్రాలు, యూటీల్లోని తృతీయ సంస్థలకు వేగంగా అందజేసింది
ఇప్పటివరకు 9200 ఆక్సిజన్ కాన్సన్ట్రేటర్లు, 5243 ఆక్సిజన్ సిలిండర్లు, 19 ఆక్సిజన్ ఉత్పత్తి ప్లాంట్లు, 5913 వెంటిలేటర్లు/బిపాప్, 3.44 లక్షల రెమ్డెసివిర్ వయల్స్ పంపిణీ
దేశంలో విజృంభిస్తున్న కొవిడ్పై దేశం చేస్తున్న పోరాటానికి మరింత పదును పెట్టేందుకు; గత నెల 27వ తేదీ నుంచి వివిధ ప్రపంచ దేశాలు, సంస్థల ద్వారా కరోనా ఉపశమన వైద్య సామగ్రిని సాయంగా కేంద్ర ప్రభుత్వం అందుకుంటోంది. ఈ అంతర్జాతీయ సాయాన్ని రాష్ట్రాలు, కేంద్ర పాలిత ప్రాంతాలకు వేగంగా అందించడానికి, "హోల్ ఆఫ్ గవర్నమెంట్" విధానం కింద, వివిధ కేంద్ర మంత్రిత్వ శాఖలు, విభాగాలు సజావుగా సహకరిస్తున్నాయి.
గత నెల 27వ తేదీ నుంచి ఈ నెల 10వ తేదీ వరకు మొత్తం 9200 ఆక్సిజన్ కాన్సన్ట్రేటర్లు, 5243 ఆక్సిజన్ సిలిండర్లు, 19 ఆక్సిజన్ ఉత్పత్తి ప్లాంట్లు, 5913 వెంటిలేటర్లు/బిపాప్, 3.44 లక్షల రెమ్డెసివిర్ వయల్స్ను రహదారి, వాయుమార్గాల ద్వారా పంపిణీ చేశారు.
యూఏఈ, ఇజ్రాయెల్, ఈఎస్ఏ, నెదర్ల్యాండ్స్ నుంచి ఈ నెల 10న వచ్చిన ముఖ్య సామగ్రి:
వెంటిలేటర్లు/బిపాప్/సిపాప్ 
ఆక్సిజన్ కాన్సన్ట్రేటర్లు 
ఫవిఫిరావిర్ - 12600 స్ట్రిప్పులు 
రాష్ట్రాలు, యూటీలకు వైద్య పరికరాల సమర్థవంతమైన తక్షణ కేటాయింపు, క్రమబద్ధమైన బట్వాడా ప్రక్రియను కేంద్ర ఆరోగ్య శాఖ నిరంతరం సమగ్రంగా పర్యవేక్షిస్తోంది. విదేశీ కొవిడ్ ఉపశమన సామగ్రిని స్వీకరించడం, వాటిని గ్రాంట్లు, సాయం, విరాళాల రూపంలో కేటాయించడం వంటి కార్యక్రమాలను సమన్వయం చేయడానికి కేంద్ర ఆరోగ్య మంత్రిత్వ శాఖ ఆధ్వర్యంలో ప్రత్యేక సమన్వయ విభాగాన్ని ఏర్పాటు చేశారు. గత నెల 26 నుంచి ఈ విభాగం పనిచేస్తోంది. కేంద్ర ఆరోగ్య మంత్రిత్వ శాఖ, ఒక ప్రామాణిక కార్యాచరణ విధానాన్ని రూపొందించి, ఈ నెల 2వ తేదీ నుంచి అమలు చేస్తోంది.
ఫొటో 1. నిమిషానికి 500 లీటర్ల ఆక్సిజన్ ఉత్పత్తి చేయగల, యూకే నుంచి వచ్చిన ఉత్పత్తి ప్లాంటును గత రాత్రి దిల్లీ నుంచి అసోంలోని చిరాంగ్కు తరలింపు
ఫొటో 2. వివిధ రాష్ట్రాలకు పంపిణీ కోసం; 40 మె.ట. ద్రవరూప ఆక్సిజన్తో కూడిన 2 ఐఎస్వో ఆక్సిజన్ ట్యాంకులు, 200 ఆక్సిజన్ సిలిండర్లు, 4 హై-ఫ్లో ఆక్సిజన్ కాన్సన్ట్రేటర్లను కువైట్ నుంచి నిన్న సాయంత్రం మంగళూరు పోర్టుకు తీసుకొచ్చిన ఐఎన్ఎస్ కోల్కతా
ఫోటో 3. వివిధ రాష్ట్రాలకు పంపిణీ కోసం; 3600 ఆక్సిజన్ సిలిండర్ల వైద్య సాయాన్ని సింగపూర్ నుంచి నిన్న సాయంత్రం విశాఖ ఓడరేవుకు తీసుకొచ్చిన ఐఎన్ఎస్ ఐరావత్
సమాచార, ప్రసార మంత్రిత్వ శాఖ
కొన్నిసార్లు జంతువులు మనుషుల్లా ప్రవర్తిస్తాయి, మనుషులు జంతువుల్లా ప్రవర్తిస్తారు: సినీ దర్శకుడు రోద్రిగో గెర్రెరో
ఇఫ్ఫి-53లో అంతర్జాతీయ పోటీ విభాగం కింద సియెతే పెర్రోస్  ప్రదర్శన
తన పెంపుడు కుక్కల విషయంలో అపార్ట్మెంట్ ఇరుగుపొరుగు వారితో ఇబ్బందులు పడ్డ ఒక వ్యక్తి గురించి వార్తాపత్రికలో వచ్చిన కథనం చదివిన చిత్ర దర్శకుడు రోద్రిగో గెర్రెరో, ఆ వార్తాకథనం స్ఫూర్తితో "సియెతే పెరోస్"  సినిమా తీశారు. గోవాలో జరుగుతున్న 53వ భారత అంతర్జాతీయ చలనచిత్ర వేడుకలో, ఇవాళ పీఐబీ నిర్వహించిన "టేబుల్ టాక్స్"కు ఆ దర్శకుడు హాజరయ్యారు. "కొన్నిసార్లు జంతువులు మనుషుల్లా, మనుషులు జంతువుల్లా ప్రవర్తిస్తారని" వ్యాఖ్యానించారు.
ఇఫ్ఫి “టేబుల్ టాక్స్”లో డైరెక్టర్ రోద్రిగో గెర్రెరో
ప్రస్తుత నగర వాతావరణంలో ఒంటరితనం, స్నేహం అంశాలను ఇతివృత్తాలుగా చేసుకుని చలనచిత్రాన్ని తీశారు. ఈ సినిమాలో మానవ సంబంధాలను ఒక కుక్కల బృందం ప్రేరేపిస్తుంది.
జంతువులతో చిత్రీకరణ వల్ల ఎదురయిన సవాళ్ల గురించి అడిగినప్పుడు, పెంపుడు జంతువులను నియంత్రించగలినంత వరకు వాటితో నటింపజేయడం సులభం అని దర్శకుడు చెప్పారు. ప్రధాన నటుడికి శునకాలు మచ్చిక కావడానికి చిత్రీకరణకు వారం ముందు నుంచే ఆయన వాటితో స్నేహం చేశారని వెల్లడించారు.
రోద్రిగో గెర్రెరో దర్శకత్వం వహించిన ఈ చిత్రం 2021లో విడుదల అయింది. గోవాలో జరుగుతున్న 53వ ఇఫ్ఫి వేడుకల్లో ప్రదర్శితమైంది. అంతర్జాతీయ పోటీ విభాగంలో ప్రతిష్టాత్మకమైన 'గోల్డెన్ పీకాక్' పురస్కారానికి సిఫార్సు అందుకుంది. ఇది అర్జెంటీనా దర్శకుడి నాలుగో చిత్రం. కేవలం 80 నిమిషాలకు కొంచెం ఎక్కువ నిడివితో, మనిషి-అతని పెంపుడు జంతువుల మధ్య బంధాన్ని ఈ చిత్రం వివరించింది.
'సియెతే పెర్రోస్' చిత్రంలో ఒక దృశ్యం
53వ భారత అంతర్జాతీయ చలనచిత్ర వేడుకలో ప్రతిష్టాత్మకమైన గోల్డెన్ పీకాక్ కోసం 15 సినిమాలు పోటీ పడతాయి.
చిత్ర బృందం:
దర్శకుడు: రోద్రిగో గెర్రెరో
నిర్మాత: రోద్రిగో గెర్రెరో
కథనం: పౌలా లూసీ
డీవోపీ: గుస్తావో తెజేదా
ఎడిటర్: : డెల్ఫినా కాస్టాగ్నినో, సువానా లెండా
తారాగణం: లూయిస్ మచిన్, మాక్సిమిలియానో బిని, నటాలియా డి సియెంజో, పౌలా లుస్సీ, ఎవా బియాంకో, పౌలా హెర్ట్జోగ్
కథ సారాంశం:
అర్జెంటీనాలోని కార్డోబా నగరంలో ఉన్న ఒక అపార్ట్మెంట్లో, ఎర్నెస్తో తన ఏడు కుక్కలతో కలిసి ఉంటాడు. అతను ఒంటరి. అతని దినచర్య మొత్తం పెంపుడు శునకాల అవసరాలు తీర్చడం, అతని ఆరోగ్య సమస్యలు, డబ్బు ఇబ్బందుల చుట్టూ తిరుగుతుంటుంది. ఆ శునకాలను అపార్ట్మెంట్ నుంచి బయటకు పంపమని అతని పొరుగువారు కోరతారు. తన కుక్కలు లేకుండా జీవించడానికి ఎర్నెస్తో ఇష్టపడడు, వేరే చోటికి వెళ్లేంత డబ్బు లేదు. ఆ పరిస్థితుల్లో అతను ఏం చేశాడన్నదే చిత్ర కథ.
దర్శకుడి గురించి:
నేషనల్ యూనివర్శిటీ ఆఫ్ కార్డోబాలో 'ఫిల్మ్ అండ్ టెలివిజన్' కోర్సును రోద్రిగో గెర్రెరో  చదివారు. స్పెయిన్లోని లా రియోజాలో ఉన్న అంతర్జాతీయ విశ్వవిద్యాలయం నుంచి 'ఆడియో-విజువల్ స్క్రీన్ప్లేస్'లో మాస్టర్ డిగ్రీ చేశారు. 'ఎల్ ఇన్వియెర్నో దే లాస్ రారోస్' చిత్రంతో  అరంగేట్రం చేశారు. తర్వాత 'ఎల్ తెర్సెరో' , 'వెనేజియా'  చిత్రాలకు దర్శకత్వం వహించారు.
పూర్తి ముఖాముఖిని ఇక్కడ చూడండి:
(Visitor Counter : 140
ఆర్థిక మంత్రిత్వ శాఖ
భారతదేశం లో తాయిపే ఎకనామిక్ అండ్ కల్చరల్ సెంటర్ కు మరియు తాయిపే లోని ఇండియా తాయిపే అసోసియేశన్ కు మధ్య ద్వైపాక్షిక పెట్టుబడి ఒప్పందం పై సంతకాలకు ఆమోదం తెలిపిన మంత్రివర్గం
భారతదేశం లో తాయిపే ఎకనామిక్ అండ్ కల్చరల్ సెంటర్  కు మరియు తాయిపే లోని ఇండియా తాయిపే అసోసియేషన్  కు మధ్య ద్వైపాక్షిక పెట్టుబడి ఒప్పందం పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
బిఐఎ ఉభయ పక్షాల మధ్య పెట్టుబడి ప్రవాహాల ను పెంచే అవకాశం ఉంది. అలాగే ఇది టిఇసిసి కి మరియు ఐటిఎ కు మధ్య పెట్టుబడుల కు తగిన రక్షణ ను అందించ గలుగుతుంది. పెట్టుబడుల కు సంబంధించిన అంశాల లో వివక్ష కు తావు ఉండనటువంటి సమాన అవకాశాలు గల క్షేత్రాన్ని ఏర్పరచడానికి పూచీ పడడం ద్వారా పెట్టుబడిదారుల లో విశ్వాసాన్ని ఇది పెంపొందించడం తో పాటు వారికి సౌకర్యాల స్థాయి ని పెంచనూగలదు. విదేశీ ప్రత్యక్ష పెట్టుబడి కి భారతదేశాన్ని ఓ ప్రముఖ గమ్య స్థానంగా చూపడం లో బిఐఎ సహాయకారి కాగలదు.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 56.81 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.25 కోట్లకు పైగా డోసులు
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలో తయారయ్యే టీకా మందు డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
56,81,32,750
|
|
సరఫరాలో ఉన్నవి
|
|
1,09,32,960
|
|
వాడినవి
|
|
55,11,51,992
|
|
అందుబాటులో ఉన్న నిల్వ
|
|
2,25,52,523
ఇప్పటిదాకా 56.81 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 55,11,51,992 డోసులు. 2.25 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
కేఎంఎస్ 2021-22లో వరి సేకరణ ద్వారా దాదాపు 11.57 లక్షల మంది రైతులు లబ్ది
- రైతులకు కనీస మద్దతు ధర రూపంలో రూ.41,066.80 కోట్ల సొమ్ము చేరిక
- 14 రాష్ట్రాలు / కేంద్రపాలిత ప్రాంతాలలో సజావుగా సాగుతున్నవరి సేకరణ
వినియోగదారుల వ్యవహారాలు, ఆహారం మరియు ప్రజా పంపిణీ మంత్రిత్వ శాఖ ఆధ్వర్యంలోని ఆహారం మరియు ప్రజా పంపిణీ శాఖ ఖరీఫ్ మార్కెటింగ్ సీజన్  - 2021-22లో 08.11.2021వ తేదీ వరకు 209.52 ఎల్ఎంటీల వరిని సేకరించింది. వరి పండించే రాష్ట్రాలైన ఛండీగఢ్, గుజరాత్, హర్యానా, హిమాచల్ ప్రదేశ్, జమ్మూ & కాశ్మీర్, పంజాబ్, ఉత్తరప్రదేశ్, ఉత్తరాఖండ్, తెలంగాణ, రాజస్థాన్, కేరళ, తమిళనాడు, బీహార్ రాష్ట్రాలు/యుటీలలో ఈ వరి సేకరణ జరిగింది. దీని ఫలితంగా దాదాపు 11.57 లక్షల మంది రైతులు కనీస మద్దతు ధర విలువతో రూ. 41,066.80 కోట్ల మేర లబ్ధిపొందారు. ఖరీఫ్ మార్కెటింగ్ సీజన్  2021-22లో రైతుల నుండి MSP వద్ద వరి సేకరణ సజావుగా సాగుతోంది, ఇది మునుపటి సంవత్సరాలలో జరిగింది.
మానవ వనరుల అభివృద్ధి మంత్రిత్వ శాఖ
ఏక్ భారత్ శ్రేష్ఠ భారత్ స్ఫూర్తిని పెంపొందించడానికి, ప్రాథమిక విధుల పట్ల యువతలో చైతన్యం కల్పించడానికి పంజాబ్ కేంద్రీయ విశ్వవిద్యాలయం ఈబిఎస్బి క్లబ్ " గుర్తు చేసుకోవాల్సిన ప్రాథమిక విధులు" అనే లఘు చిత్రాన్ని విడుదల చేసింది
28 రాష్ట్రాల నుండి 28 మంది విద్యార్థులు పాల్గొని, తమ ప్రాంతీయ భాష లోకి ప్రాథమిక విధులను అనువదించారు
మన ప్రాథమిక విధుల గురించి యువతను చైతన్యపరిచేందుకు, పంజాబ్ కేంద్రీయ విశ్వవిద్యాలయం, భటిండా , “ప్రాథమిక విధులపై ఒక రిమైండర్” పేరుతో లఘు చిత్రాన్ని విడుదల చేసింది. ఎంహెచ్ఆర్డి, యుజిసి ఆదేశాల మేరకు ఏక్ భారత్ శ్రేష్ఠ భారత్ ఆధ్వర్యంలో, వైస్-ఛాన్సలర్ ప్రొఫెసర్ ఆర్.కె. కోహ్లీ మార్గదర్శనంలో సియుపిబి ఇబిఎస్బి క్లబ్ రూపొందించింది. ఈ వీడియో లక్ష్యం ప్రతి ఒక్కరూ బాధ్యతాయుతమైన పౌరులుగా మన చట్టబద్ధమైన విధులను పాటించమని ప్రోత్సహించడం, ప్రతి వ్యక్తి కోవిడ్-19 వ్యాప్తిని ఎదుర్కోవటానికి ప్రభుత్వం జారీ చేసిన నివారణ మార్గదర్శకాలను అనుసరించడానికి ప్రేరేపించడం. అలాగే ప్రతి ఒక్కరు "సంకల్ప్ సే సిద్దీ కే ఓర్" ఉద్యమంలో భాగస్వాములు కావాలని పిలుపునివ్వడం దీని ఉద్దేశం. ఈ వీడియోలో, దేశవ్యాప్తంగా 28 వివిధ రాష్ట్రాలకు ప్రాతినిధ్యం వహిస్తున్న 28 సియుపిబి ఇబిఎస్బి క్లబ్ విద్యార్థి వాలంటీర్లు పాల్గొని తమ రాష్ట్రాల ప్రాంతీయ భాషలలో ప్రాథమిక విధులను అనువదించారు.
https://twitter.com/EBSB_MHRD/status/1265896852232134656
ప్రధాన మంత్రి కార్యాలయం
సీఆర్పీఎఫ్ ఆవిర్భావ దినోత్సవం నేపథ్యంలో ప్రధానమంత్రి శుభాకాంక్షలు
సీఆర్పీఎఫ్ ఆవిర్భావ దినోత్సవం నేపథ్యంలో సాహసులైన జవాన్లకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు. దేశభద్రతపై వారి అచంచల నిబద్ధత ఎంతో ప్రశంసనీయమని ఆయన కొనియాడారు.
ఈ మేరకు ఒక ట్వీట్ ద్వారా పంపిన సందేశంలో:
“సీఆర్పీఎఫ్ ఆవిర్భావ దినోత్సవ సందర్భంగా ధీరులైన సిబ్బందికి నా శుభాకాంక్షలు! వారి ధైర్యం, నిబద్ధత, నిస్వార్థ సేవాభావనలను దేశం ఎంతగానో అభినందిస్తున్నది. దేశభద్రతపై వారి అచంచల అంకితభావం ఎంతయినా ప్రశంసనీయం. @crpfindia” అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
మహత్వాకాంక్షయుక్తబ్లాకుల కోసం ‘సంకల్ప్ సప్తాహ్’ పేరు తో ఒక విశిష్టమైన ఏడు రోజుల కార్యక్రమాన్నిసెప్టెంబర్ 30 వ తేదీ నప్రారంభించనున్న ప్రధాన మంత్రి
దేశవ్యాప్తం గా 329 జిల్లాల లో గల 500 మహత్వాకాంక్షయుక్త బ్లాకుల లో ‘సంకల్ప్ సప్తాహ్’ ను పాటించడం జరుగుతుంది
‘సంకల్ప్ సప్తాహ్’ లో ప్రతి ఒక్క రోజు ను ఒక ప్రత్యేకమైన అభివృద్ధి సంబంధి ఇతివృత్తాని కి అంకితమివ్వడమైంది, ఆ ఇతివృత్తం పై మహత్వాకాంక్షయుక్త బ్లాకులు పనిచేస్తాయి
దేశం లో మహత్వాకాంక్షయుక్త బ్లాకుల కోసం ఉద్దేశించిన వారం రోజుల పాటు సాగేటటువంటి ఒక కార్యక్రమాన్ని ‘సంకల్ప్ సప్తాహ్’ పేరు తో ప్రధాన మంత్రి శ్రీ నరేంద్ర మోదీ 2023 సెప్టెంబర్ 30 వ తేదీ న ఉదయం సుమారు 10 గంటల కు న్యూ ఢిల్లీ లోని భారత్ మండపం లో ప్రారంభించనున్నారు.
"సంకల్ప్ సప్తాహ్’ అస్పైరేశనల్ బ్లాక్స్ ప్రోగ్రామ్  యొక్క ప్రభావవంతం అయినటువంటి ఆచరణ తో ముడిపడివుంటుంది. దేశవ్యాప్తం గా ఈ కార్యక్రమాన్ని ప్రధాన మంత్రి 2023 జనవరి 7 వ తేదీ న మొదలుపెట్టారు. పౌరుల జీవనం లో నాణ్యత ను వృద్ధి చెందింప చేయడం కోసం బ్లాక్ స్థాయి లో పరిపాలన ను మెరుగు పరచాలి అనేది దీని యొక్క ధ్యేయం గా ఉంది. దీనిని దేశం లో 329 జిల్లాల లోని 500 మహత్వాకాంక్షయుక్త బ్లాకుల లో అమలు పరచడం జరుగుతోంది. అస్పై రేశనల్ బ్లాక్స్ ప్రోగ్రాము ను అమలు పరచడం, అలాగే ఒక ప్రభావవంతం అయిన బ్లాకు అభివృద్ధి వ్యూహాన్ని తయారు చేయడం కోసం దేశమంతటా పల్లె స్థాయి లో మరియు బ్లాకు స్థాయి లో చింతన్ శిబిరాల ను నిర్వహించడం జరిగింది. ఈ తరహా చింతన్ శిబిరాల కు సంబంధించిన ముగింపు ఘట్టమే ‘సంకల్ప్ సప్తాహ్’.
‘సంకల్ప్ సప్తాహ్’ ను మొత్తం 500 మహత్వాకాంక్షయుక్త బ్లాకుల లో పాటించడం జరుగుతుంది. 2023 అక్టోబరు 3 వ తేదీ మొదలుకొని 9వ తేదీ వరకు ‘సంకల్ప్ సప్తాహ్’ ను ప్రతి రోజూ ఒక నిర్దిష్ట అభివృద్ధి సంబంధి ఇతివృత్తాని కి అంకితమివ్వడం జరుగుతుంది; ఆ ఇతివృత్తాన్ని ఆధారం గా చేసుకొని మహత్వాకాంక్షయుక్త బ్లాకులు అన్నీ పని చేస్తాయి. మొదటి ఆరు రోజుల కు తీసుకొన్న ఇతివృత్తాల లో ‘సంపూర్ణ ఆరోగ్యం’, ‘సుపోషిత కుటుంబం’, ‘స్వచ్ఛత’, ‘వ్యవసాయం’, ‘విద్య’, ఇంకా ‘సమృద్ధి దినం’ లు ఉన్నాయి. సప్తాహ్ చివరి రోజు న అంటే 2023 అక్టోబరు 9 వ తేదీ న మొత్తం ఏడు రోజుల లో చేసిన పనుల ను స్మరించుకొంటూ, ‘సంకల్ప్ సప్తాహ్ - సమావేశ్ సమారోహ్’ పేరిట ఒక ప్రత్యేక కార్యక్రమాన్ని నిర్వహించడం జరుగుతుంది.
భారత్ మండపం లో ప్రారంభిక కార్యక్రమం లో దేశవ్యాప్తం గా దాదాపు 3,000 మంది పంచాయతీ లు మరియు బ్లాకు స్థాయి ప్రజాప్రతినిధులు, ఇంకా కార్యకర్తలు పాలుపంచుకోనున్నారు. దీనికి అదనం గా, బ్లాకు స్థాయి కార్యకర్తలు, పంచాయతీ స్థాయి కార్యకర్తలు, రైతులు, ఇంకా వివిధ రంగాల కు చెందిన వ్యక్తులు సహా సుమారు రెండు లక్షల మంది వర్చువల్ మాధ్యం ద్వారా ఈ కార్యక్రమం తో జతపడతారు.
ప్రధాన మంత్రి కార్యాలయం
ఆఫ్ఘనిస్తాన్ పై జి-20 దేశాల అసాధారణ శిఖరాగ్ర సమావేశంలో పాల్గొన్న - ప్రధానమంత్రి
ఆఫ్ఘనిస్తాన్ పై జి-20 దేశాలు నిర్వహించిన అసాధారణ శిఖరాగ్ర సమావేశంలో ప్రధానమంత్రి శ్రీ నరేంద్ర మోదీ ఈ ఉదయం దృశ్య మాధ్యమం ద్వారా పాల్గొన్నారు. ప్రస్తుతం జి-20 దేశాల కూటమి కి అధ్యక్ష స్థానంలో ఉన్న ఇటలీ, ఈ సమావేశాన్ని ఏర్పాటు చేసింది. ఇటలీ ప్రధాన మంత్రి శ్రీ మారియో డ్రాగి ఈ సమావేశానికి అధ్యక్షత వహించారు. ఆఫ్ఘనిస్తాన్ లో మానవతావాద పరిస్థితులు; ఉగ్రవాదానికి సంబంధించిన ఆందోళనలతో పాటు ఆ దేశంలో మానవ హక్కులకు సంబంధించిన సమస్యలను ఈ సమావేశం పరిగణలోకి తీసుకుంది.
ప్రధానమంత్రి ఈ సమావేశంలో మాట్లాడుతూ, ఆఫ్ఘనిస్తాన్ లో ప్రస్తుత పరిస్థితులను పరిశీలించడానికి, ఈ సమావేశాన్ని ఏర్పాటు చేయడంలో జి-20 దేశాల కూటమి అధ్యక్ష స్థానంలో ఉన్న ఇటలీ చొరవను స్వాగతించారు. భారత - ఆఫ్ఘనిస్తాన్ దేశాల మధ్య శతాబ్దాల నాటి ప్రజల పరస్పర సంబంధాల గురించి, ఆయన నొక్కిచెప్పారు. గత రెండు దశాబ్దాలుగా, ఆఫ్ఘనిస్తాన్ లో యువత మరియు మహిళల సామాజిక-ఆర్థికాభివృద్ధి, సామర్థ్యాల నిర్మాణానికి భారతదేశం దోహదపడిందని, ప్రధానమంత్రి ఈ సందర్భంగా ప్రస్తావించారు. ఆఫ్ఘనిస్తాన్ లో 500 కి పైగా అభివృద్ధి ప్రాజెక్టులను భారతదేశం అమలు చేసిందని కూడా ఆయన గుర్తు చేశారు.
ఆఫ్ఘనిస్తాన్ ప్రజలు భారతదేశం పట్ల గొప్ప స్నేహ భావాన్ని కలిగి ఉన్నారని ప్రధానమంత్రి గుర్తించారు. ఆకలితో పాటు, పోషకాహార లోపాన్ని ఎదుర్కొంటున్న ఆఫ్ఘనిస్తాన్ ప్రజల బాధ పట్ల ప్రతి భారతీయ పౌరుడు విచారం వ్యక్తం చేస్తున్నారని ఆయన తెలియజేశారు. మానవత్వం తో కూడిన తక్షణ సహాయం అందుకోడానికి ఆఫ్ఘనిస్తాన్ కు ఎటువంటి అవరోధాలు లేకుండా చూడాల్సిన అవసరం అంతర్జాతీయ సమాజంపై ఉందని ప్రధానమంత్రి నొక్కి చెప్పారు.
ప్రాంతీయంగా లేదా అంతర్జాతీయంగా ఆఫ్ఘనిస్తాన్ భూభాగం విప్లవానికి, తీవ్రవాదానికి కేంద్రంగా తయారవకుండా చూసుకోవాల్సిన అవసరాన్ని కూడా ప్రధానమంత్రి ఈ సందర్భంగా నొక్కిచెప్పారు. ఈ ప్రాంతంలో విప్లవ వాదం, ఉగ్రవాదం, మాదకద్రవ్యాలు, ఆయుధాల అక్రమ రవాణాకు వ్యతిరేకంగా, మన ఉమ్మడి పోరాటాన్ని ఉధృతం చేయవలసిన అవసరాన్ని కూడా ఆయన ప్రత్యేకంగా పేర్కొన్నారు.
గత 20 సంవత్సరాల సామాజిక-ఆర్ధిక ప్రయోజనాలను కాపాడటానికి, అదే విధంగా తీవ్రవాద భావజాల వ్యాప్తి ని పరిమితం చేయడంతో పాటు, మహిళలు, మైనారిటీలతో కలిసి, ఆఫ్ఘనిస్తాన్ లో ఒక సమగ్ర పరిపాలన కోసం ప్రధానమంత్రి పిలుపునిచ్చారు. ఆఫ్ఘనిస్తాన్ లో ఐక్యరాజ్యసమితి ముఖ్యమైన పాత్ర పోషించాలని ఆయన పేర్కొంటూ, ఆఫ్ఘనిస్తాన్ పై ఐక్యరాజ్య సమితి మండలి తీర్మానం-2593 లో ఉన్న సందేశానికి జి-20 మద్దతు కొనసాగించాలని పిలుపునిచ్చారు. ఆఫ్ఘనిస్తాన్ పరిస్థితిలో కావలసిన మార్పు తీసుకురావడం కోసం, ఏకీకృత అంతర్జాతీయ ప్రతిస్పందనను రూపొందించాలని ప్రధానమంత్రి అంతర్జాతీయ సమాజానికి పిలుపునిచ్చారు. లేని పక్షంలో, ఆఫ్ఘనిస్తాన్ పరిస్థితిలో కావలసిన మార్పు తీసుకురావడం చాలా కష్టం అని ఆయన స్పష్టం చేశారు.
ఆరోగ్య, కుటుంబ సంక్షేమ మంత్రిత్వ శాఖ
143.15 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 64 లక్షలకు పైగా డోసులు నిర్వహణ
98.40 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 9,195 కొత్త కేసులు నమోదు
దేశవ్యాప్త క్రియాశీల కేసుల సంఖ్య 77,002
వారపు పాజిటివిటీ రేటు  గత 45 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 64,61,321 డోసులతో కలిపి, 143.15 కోట్ల డోసులను  టీకా కార్యక్రమం అధిగమించింది. 1,52,69,126 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,87,197
|
|
రెండో డోసు
|
|
96,94,283
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,85,217
|
|
రెండో డోసు
|
|
1,68,62,710
|
|
18-44 ఏళ్ల వారు
|
|
మొదటి డోసు
|
|
49,64,04,904
|
|
రెండో డోసు
|
|
32,31,01,947
|
|
45-59 ఏళ్ల వారు
|
|
మొదటి డోసు
|
|
19,38,12,980
|
|
రెండో డోసు
|
|
14,80,52,758
|
|
60 ఏళ్లు పైబడినవారు
|
|
మొదటి డోసు
|
|
12,09,96,702
|
|
రెండో డోసు
|
|
9,38,36,943
|
|
మొత్తం
|
|
1,43,15,35,641
గత 24 గంటల్లో 7,347 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,42,51,292 కు పెరిగింది.
దేశవ్యాప్త రికవరీ రేటు 98.40 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 62వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 9,195 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 77,002. పాజిటివ్ కేసుల శాతం  కూడా 2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,67,612 పరీక్షలు చేశారు. దేశవ్యాప్తంగా ఇప్పటివరకు 67.52 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.68 శాతంగా ఉంది. గత 45 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.79 శాతంగా ఉంది. రోజువారీ పాజిటివిటీ రేటు గత 86 రోజులుగా 2 శాతం కంటే తక్కువగా, 121 రోజులుగా 3 శాతం కంటే తక్కువగా నమోదవుతోంది.
వ్యవసాయ మంత్రిత్వ శాఖ
అగ్రిస్టాక్ డాటాతో రైతుల గుర్తింపు  అనుసంధానం
ఇండియా డిజిటల్ ఇకో సిస్టం ఆఫ్ అగ్రికల్చర్  నివేదికను ఖరారు చేసే ప్రక్రియలో ఉన్న విభాగం ఉన్నత స్థాయి టాస్క్ఫోర్స్ను ఏర్పాటు చేసింది. విషయాంశ నిపుణులు, రైతులు, రైతు ఉత్పత్తి సంస్థలు , సాధారణ ప్రజల నుంచి టాస్క్ ఫోర్స్ వ్యాఖ్యలను, అభిప్రాయాలను ఆహ్వానించి, వాటిని పరిగణలోకి తీసుకుంది. దీని ఆధారంగా, దేశవ్యాప్తంగా అగ్రిస్టాక్ కు చట్రాన్ని ఖరారు చేసే ప్రక్రియలో శాఖ ఉంది. ఇది, దేశంలో వ్యవసాయ రంగం సామర్ద్యాన్ని మెరుగుపరచడానికి, రైతుల ఆదాయాన్ని పెంచడానికి ప్రభావవంతంగా తోడ్పడేలా డిజిటల్ సాంకేతిక పరిజ్ఞానాన్ని ఉపయోగించడం ద్వారా వ్యవసాయం కేంద్రంగా నూతన పరిష్కారాలను రూపొందించడానికి పునాదిగా ఉపయోగపడుతుంది. ఒకసారి ఖరారు చేస్తే, ఇది వినూత్న వ్యవసాయం కేంద్రంగా ఉండే పరిష్కారాలు తోడ్పడే సాంకేతికతలు రైతుల ఆదాయాన్ని పెంచడమే కాక, వ్యవసాయ భూమి సామర్ధ్యాన్ని మెరుగుపరచడం ద్వారా సమగ్ర లక్ష్యమైన రైతుల ఆదాయాలను రెట్టింపు చేయడం దాన్ని సాధ్యం చేసి దేశంలో వ్యవసాయ రంగాన్ని సమర్ధవంతం చేస్తుంది. శాఖ సంఘటిత రైతాంగ డేటాబేస్ను కూరుస్తోంది, పూర్తైన వెంటనే ఇది అగ్రిస్టాక్కు కీలక అంశంగా ఉపయోగపడనుంది.
ప్రస్తుతానికి శాఖ, ప్రభుత్వంలోని వివిధ డాటా సైలలో అందుబాటులో ఉన్న డాటాను, అంటే, బహిరంగంగా అందుబాటులో ఉన్న సమాచారంతో సంఘటిత డేటా బేస్ను రూపొందిస్తున్నారు.
మొబైల్ అప్లికేషన్లు, వెబ్సైట్లు సహా పలు డిజిటల్ వేదికల ద్వారా దేశవ్యాప్తంగా ఉన్న రైతులకు శాఖ చేరువ అవుతోంది.
ఈ సమాచారాన్ని కేంద్ర వ్యవసాయ, రైతాంగ సంక్షేమ శాఖ మంత్రి శ్రీ నరేంద్ర సింగ్ తోమర్ లోక్సభలో నేడు లిఖితపూర్వక సమాధానం ద్వారా వెల్లడించారు.